Misha Ge figurali uchish bo‘yicha musobaqa keyingi bosqichiga o‘tdi

13-fevral kuni Toshkent vaqti bilan soat 20:00 da Sochidagi “Aysberg” sport saroyida Olimpiya o‘yinlarining figurali uchish qisqa dasturi bo‘yicha erkaklar o‘rtasidagi yakkalik musobaqalarida o‘zbekistonlik sportchi Misha Ge 68,07 ball to‘pladi va musobaqaning 2-bosqichi — erkin dasturda ishtirok etish huqiqiga ega bo‘ldi.

Misha eng yaxshi 24 sportchi qatoriga kirgani tufayli keyingi bosqichda ishtirok etish imkoniyatiga ega bo‘ldi. Erkin dastur musobaqalari ertaga, 14-fevral kuni Toshkent vaqti bilan soat 20:00 da boshlanadi.
Misha Gega omad tilaymiz! Misha, olg‘a! :)